У “Анкеце арыштаванага” за 9 лістапада 1939 года сказана, што ён — беспартыйны і не мае падданства, а ў такой жа анкеце за 14 студзеня 1941 года з’явілася ўдакладненне — тут ужо названы былым сацыял-дэмакратам і былым грамадзянінам Польшчы. Аднак у выпісцы з пратакола “Особого Совещания”, датаванай 14 чэрвеня 1941 года, ён, стваральнік першай беларускай партыі і першай беларускай дзяржавы, зноў і беспартыйны, і без падданства; дарэчы “Совещание” прызначыла яму восем гадоў лагера, з якіх вытрымаў толькі два з паловай…